যারে দেখতে নারি, তার চলন বাঁকা। কাজেই আমাদের রাগ কিংবা অনুরাগ কোনোটাই সবসময় খুব যুক্তিপূর্ণ বা বিবেচনাপ্রসূত হয় না। রাজনীতির প্রতি আমাদের প্রচণ্ড আগ্রহ। রাজনীতি নিয়ে আলোচনা-সমালোচনা আমরা পছন্দ করি। রাজনীতি আমারও প্রিয় বিষয়। দীর্ঘদিন ধরে রাজনীতি নিয়েই লেখালেখি করি। বলা যায়, রাজনীতি নিয়ে লিখেই জীবিকা নির্বাহ করি। তবে মাঝে মাঝে বিরক্ত লাগে। একঘেয়ে লাগে। লিখতে বসলে মনে হয় একই বিষয় নিয়ে আর কত লেখা যায়। কিন্তু না লিখে তো উপায় নেই। এটাই যে পেশা।